**CONTRACT DE SERVICII**

**Nr. ................... / .............. 2022**

**1. PREAMBUL**

În temeiul Legii 98/2016 privind achizițiile publice cu modificările și completările ulterioare și a Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice cu modificările şi completările ulterioare, s-a încheiat prezentul contract de servicii, între:

 **UNITATEA ADMINISTRATIV TERITORIALĂ - JUDEŢUL CLUJ prin CONSILIUL JUDEŢEAN CLUJ,** cu sediul în municipiul Cluj – Napoca, Calea Dorobanţilor, nr. 106, telefon: 0372640060, cod fiscal 4288110, cont trezorerie RO09TREZ24A510103200130X **deschis la Trezoreria Municipiului Cluj - Napoca,** reprezentată legal prin Preşedintele Consiliului Județean Cluj - **dl. ALIN TIȘE**, în calitate de **achizitor,** pe de o parte

şi

**……………………….** cu sediul în ……………, str. ……………….., nr. ………, …………….., jud. ……………, telefon/fax ………………., număr de înmatriculare …………….., cod fiscal ………………, cont Trezorerie ……………….., reprezentată prin …………………. în calitate de **prestator**, pe de altă parte.

**2. DEFINIŢII**

În prezentul contract următorii termeni vor fi interpretaţi astfel:

* **Autoritate Contractantă** - persoană juridică ce finanțează și realizează investiții sau intervenții la obiectivele existente în sensul legii, în cazul de față Unitatea Administrativ - Teritorială Județul Cluj
* **Prestator** - persoana juridică participantă la procedura de achiziție publică organizată de Autoritatea Contractanta a carei oferta a fost desemnată câștigatoare și care va presta serviciile de supervizare a execuției lucrărilor de investiție în conformitate cu prevederile contractului de servicii, ale caietului de sarcini și ale legislației in vigoare.
* **Supervizor -** operator economic desemnat de către Beneficiar. Supervizorul are în echipa sa diriginți de șantier autorizati,potrivit prevederilor Legii și orice alte persoane pentru indeplinirea rolului sau.
* **Diriginte de șantier -** persoana fizică de care dispune prestatorul si care indeplinește condițiile de studii și experiență profesională, responsabilă pentru verificarea calității materialelor și produselor puse în lucrare și pentru verificarea execuției corecte a lucrărilor de construcții și instalații, fiind răspunzatoare atât față de angajator, cât și față de organele abilitate ale statului pentru execuția conformă cu proiectul și cu reglementarile tehnice în vigoare.
* **Antreprenor (Constructor)** - persoana juridică ce a încheiat contractul de execuție de lucrări, ca urmare a parcurgerii unei proceduri de atribuire.
* **Lucrări** - toate lucrările de construcții montaj realizate în cadrul Proiectului.
* **Proiect Tehnic** - Documentația tehnico-economică ce cuprinde soluțiile tehnice și economice de realizare a obiectivului de investiții, pe baza căruia se executa lucrările de construcții autorizate.
* **Servicii** - toate activitățile desfășurate pentru supravegherea execuției lucrărilor din cadrul Proiectului în baza contractului de servicii încheiat între Autoritatea Contractantă și Prestator.
* **Proiectant** - persoana fizică/juridică care întocmește documentația tehnică pe baza căreia se finanțează și execută lucrările de construcții.
* **Procedură** - mod specific de a efectua o activitate.
* **Verificare** - confirmare prin examinare și prezentarea de probe obiective a faptului ca cerințele specifice au fost satisfăcute .
* **Cerințe profesionale** - cerințele minime obligatorii pe care trebuie să le îndeplinească Prestatorul prin diriginții de șantier în funcție de domeniile de activitate pentru care aceștia sunt autorizați, corelat cu categoriile de importanța stabilite pentru fiecare construcție în parte, în mod obligatoriu cerințele de studii, vechime și experiența profesională corespunzătoare pentru domeniile de autorizare, prevăzute în legislație.
* **Abatere profesională** - orice comportament culpabil care afectează credibilitatea profesională a operatorului economic în cauză, cum ar fi încălcări ale drepturilor de proprietate intelectuală, săvârşite cu intenţie sau din culpă gravă, inclusiv încălcări ale normelor de deontologie în sensul strict al profesiei căreia îi aparţine acest operator.
* **Contract de achiziţie publică de servicii** - contractul de achiziţie publică care are ca obiect prestarea de servicii, altele decât cele care fac obiectul unui contract de achiziţie publică de lucrări.
* **Contractant** - orice operator economic care este parte la un contract de achiziţie publică.
* **Garanţia de bună execuţie a contractului -** se constituie de către contractant în scopul asigurării autorităţii contractante de îndeplinirea cantitativă, calitativă şi în perioada convenită a contractului de achiziţie publică/contractului.
* **Specificaţii tehnice** - cerinţe, prescripţii, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, într-o manieră corespunzătoare îndeplinirii necesităţii autorităţii contractante.
* **Standard** - o specificaţie tehnică adoptată ca standard internaţional, standard european sau standard naţional de către un organism de standardizare recunoscut, pentru aplicare repetată sau continuă, care nu este obligatorie.
* **Subcontractant** - orice operator economic care nu este parte a unui contract de achiziţie publică şi care execută şi/sau furnizează anumite părţi ori elemente ale lucrărilor sau ale construcţiei ori îndeplinesc activităţi care fac parte din obiectul contractului de achiziţie publică, răspunzând în faţa contractantului de organizarea şi derularea tuturor etapelor necesare în acest scop.
* **Forţa majoră**- orice eveniment extern, imprevizibil, absolut invincibil şi inevitabil (Cod civil, art. 1351 alin.2) care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu se consideră *forţă majoră* un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.
* **zile - zile calendaristice**, cu excepţia cazurilor în care se prevede expres că sunt zile lucrătoare.

**3. INTERPRETARE**

3.1. În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

***Clauze obligatorii***

**4. OBIECTUL CONTRACTULUI**

4.1. Prestatorul se obligă să presteze **Servicii de supervizare a lucrărilor aferente ”ACTUALIZARE/COMPLETARE PROIECT, EXECUȚIE LUCRĂRI ȘI ASISTENȚĂ TEHNICĂ DIN PARTEA PROIECTANTULUI având ca obiect ”Continuarea şi finalizarea lucrărilor de modernizare şi reabilitare a drumului județean DJ 150 Viișoara – Ceanu Mare – Frata – Mociu, km 0+600 – km 40+300, L =39,700 km” ce face parte din proiectul 3 Modernizarea și reabilitarea Traseului județean 3 format din sectoare de drum ale DJ 161 A, DJ 150, DJ 161 H și DJ 151 C, parte a traseului Regional Transilvania de Nord, cod SMIS 125107,** conform cerințelor din documentația de atribuire șiîn conformitate cu oferta prezentată și asumată, aferentă prezentului contract.

**5. PREŢUL CONTRACTULUI**

5.1. Preţul convenit pentru îndeplinirea contractului, respectiv preţul serviciilor prestate, plătibil prestatorului de către achizitor este de .........................................,la care se adaugă TVA conform actelor normative în vigoare la data recepţionării facturii.

5.2. Modalitatea de plată.

Achizitorul nu acordă avans Prestatorului.

Plata serviciilor se va face defalcat și etapizat astfel:

* **35 %** din valoarea contractului de prestari servicii se va achita în tranșe lunare egale raportat la durata contractului până la recepția la terminarea lucrărilor (15 luni), în baza rapoartelor lunare elaborate si aprobate de catre Autoritatea Contractantă;
* **50 %** din valoarea contractului de prestari servicii se va achita pe parcursul derularii contractului de execuție, proporțional cu stadiul fizic realizat, respectiv situații de lucrări confirmate.

Vs x 50% x C% = valoare de plată

unde:

Vs = valoare totală supervizare;

C% = procent lucrări acceptat la plată de către Autoritatea Contractantă.

* **10 %** la 30 de zile de la aprobarea procesului-verbal de recepţie la terminarea lucrărilor și predarea documentației „AS Build”;
* **5 %** la 30 de zile de la aprobarea procesului-verbal de recepţie finală.

Ultima factură va fi însoțită de Procesul Verbal de recepție finală și dacă e cazul de Procesul Verbal de stingere a obiecțiunilor pentru care a prestat serviciul de supervizare.

 Fiecare factura emisa va fi insotita de devizul financiar elaborat in conformitate cu oferta financiara

**6. DURATA CONTRACTULUI**

**6.1** Prezentul Contract intră în vigoare la data semnării lui de către ultima parte și este valabil pana la epuizarea conventionala sau legala a oricarui efect pe care il produce.

6.2 Pestatorul se obligă să presteze serviciile pe toată durata de execuţie a lucrărilor, până la expirarea duratei de garanţie a lucrărilor executate si până la semnarea procesului verbal de recepție finală a lucrărilor, respectiv pe perioada de 75 luni.

6.3 In cazul in care contractul de **proiectare, asistență tehnică și execuție lucrări sufera modificari si se prelungeste, prezentul contract se va prelungi automat.**

**7. EXECUTAREA ȘI MODIFICAREA CONTRACTULUI**

7.1. Executarea contractului începe la data indicată în ordinul de începere, după constituirea garanției de bună execuție.

7.2 Executarea Contractului din partea Prestatorului este continuă, iar executarea obligatiilor întocmai şi integral fiind de esenţa prezentului Contract.

7.3. Prezentul contract poate fi modificat în următoarele situații:

1. Concluziile întâlnirilor/ședințelor de monitorizare sau ca urmare a solicitărilor Achizitorului privind corectarea Neconformităților,
2. înlocuirea/introducerea de Subcontractanți,
3. orice modificare a datelor de contact, persoanelor de contact, conturilor bancare şi băncilor prin care se efectuează plățile,
4. schimbări la nivelul Legii, regulamente CE, reglementări, standarde comunicate prin intermediul Caietului de sarcini;

7.4. Oricare dintre Părți notifică cealaltă Parte, de îndată ce devine conștientă de o neclaritate/ambiguitate sau incoerență/neconcordanță între Documentele Contractului. În cazul unor astfel de neclarități și incoerențe, clarificarea aspectelor se face printr-o instrucțiune dată de Achizitor.

7.5. Contractantul notifică Achizitorul imediat ce consideră că domeniul de aplicare îi cere să facă ceva ce este ilegal sau imposibil. În cazul în care Achizitorul este de acord, acesta emite o instrucțiune/notificare/dispoziție în vederea aplicării măsurilor care se impun.

7.6. Partea care propune modificarea Contractului are obligația de a transmite celeilalte Părți propunerea de modificare a Contractului cu cel puțin 30 (treizeci) de zile înainte de data la care se consideră că modificarea Contractului ar trebui să producă efecte.

**8. DOCUMENTELE CONTRACTULUI**

8.1. Documentele contractului sunt:

a) caietul de sarcini,inclusiv clarificările și/sau măsurile de remediere aduse până la depunerea ofertelor ce privesc aspectele tehnice și financiare;

b) oferta, respectiv propunerea tehnică și propunerea financiară, inclusiv clarificările din perioada de evaluare

c) instrumentul de garantare pentru constituirea garanţiei de bună execuţie, daca este cazul;

d) angajamentul ferm de susținere din partea unui terț, daca este cazul;

e) contractele cu subcontractanții daca este cazul

f) acordul de asociere dacă este cazul,

8.2. Documentele enumerate la art.8.1 se constituie în anexe la prezentul contract și fac parte integrantă din aceasta.

8.3. În cazul oricărei contradicții între documentele enumerate la art. 8.1 prevederile lor vor prevala în conformitate cu succesiunea de la art. 8.1.

.

***9. Standarde***

9.1. Serviciile prestate în baza contractului respectiv documentațiile elaborate vor respecta, respectiv se vor elabora cu respectarea legislatiei aplicabile, reglementărlori tehnice, regulamentelor, procedurilor, specificaţiilor tehnice, normativelor, instrucţiunilor tehnice, ghidurilor şi metodologiilor privind legalitatea executării lucrărilor de construcţii şi calitatea acestora, în vigoare la data elaborării acestora, conform caietului de sarcini/documentației de atribuire.

***10. Codul de conduită***

10.1 Prestatorul va acționa întotdeauna loial și imparțial și ca un consilier de încredere pentru Achizitor. Se va abține să facă afirmații publice în legătură cu serviciile prestate fără să aibă acordul prealabil al Achizitorului, precum și să participe în orice activități care sunt sau ar putea să fie în conflict de interese cu obligațiile sale contractuale în raport cu Achizitorul. Nu va angaja Achizitorul în nici un fel, fără a avea acordul prealabil scris al acestuia și va prezenta această obligație în mod clar terților, dacă va fi cazul.

10.2 Dacă Prestatorul sau angajaţii, colaboratorii, experții, agenții sau subcontractanţii săi se oferă să dea, ori sunt de acord să ofere ori să dea, ori dau de înţeles în orice mod că ar fi de acord să ofere ori să dea sau dau efectiv, personal sau printr-o persoană interpusă oricărei persoane mită, bunuri în dar, facilități ori comisioane în scopul de a determina ori recompensa îndeplinirea ori neîndeplinirea oricărui act sau fapt privind prezentul Contract sau orice alt contract încheiat cu Achizitorul, ori pentru a favoriza sau a defavoriza orice persoană în legătură cu prezentul Contract sau cu orice alt contract încheiat cu Achizitorul, Achizitorul poate decide rezilierea contractului conform art. 20 fără a aduce atingere niciunui drept anterior dobândit de Prestator în baza Contractului.

***11. Conflictul de interese***

11.1 Prestatorul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a prezentului Contract. Conflictele de interese pot apărea în mod special ca rezultat al intereselor economice, legăturilor de rudenie ori afinitate, sau oricăror alte legături ori interese comune. Orice conflict de interese potenţial sau efectiv, apărut după semnarea prezentului Contract trebuie notificat în scris Achizitorului fără întârziere.

11.2 Achizitorul își rezervă dreptul de a verifica dacă măsurile luate sunt respectate în mod corespunzător și poate solicita luarea unor măsuri suplimentare, dacă va considera necesar. Prestatorul are obligația de a se asigura că personalul său nu se află într-o situație care ar putea genera conflict de interese. Prestatorul va înlocui imediat și fără vreo compensație din partea Achizitorului orice membru al personalului său, care se regăsește într-o astfel de situație.

11.3 Prestatorul are obligația de a evita orice contact care ar putea să-i compromită independența ori pe cea a personalului său. Dacă Prestatorul eșuează în a-și menține independența, Achizitorul, fără afectarea dreptului său de a obține repararea prejudiciului ce i-a fost cauzat ca urmare a situației de conflict de interese, va putea decide rezilierea prezentului Contract în condițiile prevăzute la art. 20.

***12. Despăgubiri***

12.1 Prestatorul va garanta și va despăgubi pe cheltuiala sa Achizitorul, pentru și împotriva tuturor acțiunilor în justiție, revendicărilor, pierderilor și pagubelor rezultate din orice acțiune sau omisiune a Prestatorului și a angajaţilor, colaboratorilor sau subcontractanţilor săi, în executarea prezentului Contract.

12.2 După executarea serviciilor, Prestatorul va putea fi ținut răspunzător pentru orice încălcare a obligațiilor sale prevăzute în Contract ori în dispoziţiile legale aplicabile, într-un interval de timp stabilit conform legii care guvernează Contractul.

**13. OBLIGAŢIILE SI ATRIBUȚIILE PRINCIPALE ALE PRESTATORULUI**

13.1. Prestatorul se obligă **să presteze serviciile** care fac obiectul prezentul contract în **perioada/perioadele** convenite şi în conformitate cu obligaţiile asumate, respectând termenele și procedura stipulate ca fiind aplicabile activităților desfășurate de Supervizor atât în Caietul de sarcini, cât și în Contractul de execuție a lucrărilor.

13.2. Prestatorul se obligă **să presteze serviciile la standardele** şi/sau performanţele prezentate în propunerea tehnică, anexă la contract.

13.3. Prestatorul se obligă **să presteze serviciile** în conformitate cu **graficul de prestare** prezentat în propunerea tehnică.

13.4. **Verifică, accepta sau respinge Graficul general** de realizare a investiției (grafic fizic și valoric), inclusiv existenta fizică a resurselor necesare îndeplinirii programului transmis

13.5. **Verifică ritmul executiei Lucrărilor**.

13.6. **Verifică respectarea calității** Echipamentelor și Materialelor și metodele de punere în opera a acestora.

13.7. Respinge Echipamentele, Materialele sau Lucrările care se dovedesc a nu fi în conformitate cu prevederile Contractului.

13.8. **Participă la efectuarea testelor** și la verificarea lucrărilor ajunse în faze determinante

13.9. **Măsoară cantitățile de lucrări real executate** și le evaluează în conformitate cu prevederile Contractului.

13.10. Își da consimțămantul asupra **Documentelor Antreprenorului** sau le respinge motivat.

13.11. Se asigura de corectitudinea datelor și detaliilor din **Jurnalul de șantier**.

13.12. **Emite Certificate de Plata** in conformitate cu prevederile Contractului de execuție lucrări.

13.13. Analizează, verifică, admite sau respinge **Revendicarile Antreprenorului și ale Beneficiarului.**

13.14. **Asista Beneficiarul** în cadrul procedurii de **Recepție la Terminarea Lucrărilor și de Recepție Finală.**

13.15 Prestatorul se obligă să întocmească și să prezinte achizitorului **rapoartele** conform caietului de sarcini în vederea recepționării acestora de către achizitor. Prestatorul **va emite facturile** reprezentând contravaloarea serviciilor lunare sub condiția acceptării fără obiecțiuni a rapoartelor lunare.

13.16. Prestatorul se obligă **să despăgubească achizitorul** împotriva oricăror reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

13.17 În cazul în care mai mulţi operatori economici participă în comun la procedura de atribuire aceştia răspund în mod solidar pentru executarea prezentului contract de achiziţie publică, astfel achizitorul se va putea indrepta impotriva tuturor sau oricăruia dintre acestia pentru recuperarea eventualelor prejudicii rezultate din executarea necorespunzătoare sau neexecutarea obligațiilor contractuale.

13.18 Prestatorul are **obligația de a încheia în termen de 5 zile de la semnarea contractului, o asigurare de răspundere civilă profesională**, ce va cuprinde toate riscurile ce ar putea apărea privind serviciile prestate, echipamentele, personalul propriu și o va menține în vigoare pe toată durata derulării prezentului contract, conform art. 31 din Legea 10/1995 cu modificările și completările ulterioare.

13.19 Asigurarea de răspundere civilă profesională se va emite de către o agenție de asigurare autorizată în România și se va prezenta Achizitorului în original, însoțită de **dovada plății primei de asigurare și de condițiile de asigurare**. Contravaloarea primelor de asigurare va fi suportată de către prestator.

13.20 Prestatorul are obligația de a prezenta Achizitorului, polița de asigurare și recipisele pentru plata primelor curente (actualizate). Prestatorul va avea obligația **extinderii asigurării** de răspundere profesională până la emiterea Procesului Verbal de recepție Finală a lucrărilor executate. În cazul neprezentării poliței de asigurare și a recipiselor pentru plata primelor, solicitate repetat, după un termen rezonabil de 30 de zile, Achizitorul va putea decide rezilierea contractului conform art. 20.

13.21 Supervizorul **va selecta şi angaja şi alţi experţi** după necesităţi. În acest sens, în măsura în care se va impune relocarea unor utilități ce determină necesitatea implicării unor altor categorii de diriginți de șantieri (de ex. diriginți de șantier atestați pentru supervizarea retelelor electrice (9.1), retelelor termice si sanitare (9.2), rețelelor de telecomunicații (9.3), rețelelor de gaze naturale (9.4), etc.), aceștia vor fi asigurați de către prestator/supervizor în timp util astfel încât execuția lucrărilor să nu fie întârziată. Identitatea personalului suplimentar ce va fi implicat în derularea contractului și supervizarea lucrărilor ce nu a fost nominalizat în cadrul ofertei va fi facută cunoscută Beneficiarului și/sau Antreprenorului printr-o notificare scrisă în care vor fi specificate calitatea expertului, atribuțiile acestuia în cadrul contractului, precum și perioada în care acesta va fi implicat în prestarea serviciilor

13.22. Îndeplinește alte sarcini stabilite de prezentul contract și de caietul de sarcini, precum și sarcinile, obligațiile și atribuțiile stabilite în sarcina sa de prevederile legale în vigoare și care nu au fost enumerate în prezentul contract și caietul de sarcini.

**14. OBLIGAŢIILE PRINCIPALE ALE ACHIZITORULUI**

14.1. Emiterea ordinului de începere a serviciilor.

14.2. Aprobarea rapoartelor întocmite de către prestator.

14.3. Plata facturilor emise de prestator, aferente contractului, în condițiile și termenele stabilite de legislația în vigoare.

14.4. Participarea la recepția la terminarea lucrărilor și la recepția finală.

14.5 În cadrul proiectului **”ACTUALIZARE/COMPLETARE PROIECT, EXECUȚIE LUCRĂRI ȘI ASISTENȚĂ TEHNICĂ DIN PARTEA PROIECTANTULUI având ca obiect ”Continuarea şi finalizarea lucrărilor de modernizare şi reabilitare a drumului județean DJ 150 Viișoara – Ceanu Mare – Frata – Mociu, km 0+600 – km 40+300, L =39,700 km” ce face parte din proiectul 3 Modernizarea și reabilitarea Traseului județean 3 format din sectoare de drum ale DJ 161 A, DJ 150, DJ 161 H și DJ 151 C, parte a traseului Regional Transilvania de Nord, cod SMIS 125107***”,* Autoritatea Contractantă a desemnat o echipă de implementare și în acest sens Supervizorul are obligația de a colabora cu aceasta prin intermediul Managerului de Proiect, în interesul realizării investiției, cu respectarea obiectivelor TERMEN, CALITATE, PREȚ.

14.6. Autoritatea contractantă are obligația de a pune la dispoziția prestatorului documentația tehnică necesară realizării obiectivului de investiție care urmează să fie verificata si orice informatii pe care acesta le consideră necesare îndeplinirii contractului.

**15. SANCŢIUNI PENTRU NEÎNDEPLINIREA CULPABILĂ A OBLIGAŢIILOR**

15.1. În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate, atunci achizitorul are dreptul de a deduce din preţul contractului, ca penalităţi, o suma echivalentă cu o cota procentuala de 0,1% /zi din valoarea serviciilor neprestate, până la îndeplinirea efectivă a obligaţiilor. Penalitatile se vor aplica și in cazul rezilierii contractului in situațiile prevăzute la pct. 24. Achizitorul va putea deduce valoarea penalităţilor din orice sume datorate cu orice titlu Prestatorului.

15.2. În cazul în care achizitorul nu onorează obligaţiile la scadență, atunci acestuia îi revine obligaţia de a plăti, ca penalităţi, o sumă echivalentă cu o cota procentuala de 0,1% /zi din plata neefectuată, până la îndeplinirea efectivă a obligaţiilor.

15.3. Nerespectarea obligaţiilor asumate prin prezentul contract de către prestator, în mod culpabil şi repetat, dă dreptul achizitorului de a considera contractul de drept reziliat şi de a pretinde plata de daune-interese, fără a mai fi necesara punerea în întârziere ori vreo alta formalitate prealabila.

15.4. Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nicio compensaţie pentru Prestator, dacă acesta din urmă dă faliment. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

15.5. Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nicio compensaţie, în condiţiile în care achizitorul, din motive temeinice, nu mai poate asigura realizarea obiectului contractului. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

**16. GARANŢIA DE BUNĂ EXECUŢIE A CONTRACTULUI**

16.1 Prestatorul se obligă să constituie garanţia de bună execuţie a contractului în procent de 10% din valoarea contractului fără TVA, în cuantum de ...................., în termen de 5 zile lucrătoare de la data semnării acestuia si se va constitui conform art. 40 din H.G. nr. 395/2016

**În cazul constituirii garanției de bună execuție prin polița de asigurare, condițiile de asigurare prevăzute în polița de asigurare trebuie acceptate de autoritatea contractantă.**

16.2 - Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie publică, în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de executat.

16.3 - Achizitorul se obligă să restituie garanţia de bună execuţie conform dispozitiilor art. 42 alin. (3) lit. c) din H.G. nr. 395/2016 în termen de 14 zile de la data emiterii raportului final de supervizare/expirarea duratei de garanţie acordată lucrării în cauză.

**17. ALTE RESPONSABILITĂŢI ALE PRESTATORULUI**

17.1. (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

 (2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

(3) Prestatorul este pe deplin responsabil pentru execuţia serviciilor în conformitate cu graficul de prestare convenit în propunerea sa. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**17.2 Perioada de proiectare**

 Verifică, aprobă sau respinge motivat în termen de 15 zile documentația elaborată de către Antreprenor în cadrul contractului de proiectare și execuție

**17.3. În perioada de pregătire a investiţiei :**

1. Verifică existenţa autorizaţiei de construire, precum şi îndeplinirea condiţiilor legale cu privire la încadrarea în termenul de valabilitate;
2. Verifică concordanța dintre prevederile autorizației de construire, certificatului de urbanism, avizelor, acordurilor și ale proiectului;
3. Studiază proiectul, caietele de sarcini, tehnologiile și procedurile prevăzute pentru realizarea construcțiilor;
4. Verifică existenţa tuturor pieselor scrise şi desenate din proiect, inclusiv existenţa studiilor solicitate prin certificatul de urbanism sau prin avize şi concordanţa dintre prevederile acestora;
5. Verifică existența expertizei tehnice în cazul lucrărilor de intervenții asupra construcțiilor;
6. Verifică respectarea reglementărilor cu privire la verificarea proiectelor de către verificatori de proiecte atestați și însușirea acestora de către expertul tehnic atestat, acolo unde este cazul;
7. Verifică dacă este precizată în proiect categoria de importanță a construcției;
8. Verifică existența în proiect a programelor de faze determinante;
9. Verifică existența proiectului sau a procedurilor de urmărire specială a comportării în exploatare a construcțiilor, dacă aceasta va fi instituită;
10. Preia amplasamentul și reperele de nivelment și le predau executantului, libere de orice sarcină. Dirigintele de șantier va convoca pentru această fază reprezentanți ai Autorității Contractante, ai Constructorului și ai deținătorilor de instalații și utilități publice aflate pe amplasament. La predarea - primirea amplasamentului va fi întocmit Procesul Verbal de predare a amplasamentului care va conține mențiuni referitoare la construcțiile sau instalațiile aflate pe amplasament sau în subsol și termenele de eliberare;
11. Participă, împreună cu proiectantul și cu executantul, la trasarea generală a construcției și la stabilirea bornelor de reper;
12. Verifică existența "Planului calității" și a procedurilor/instrucțiunilor tehnice pentru lucrarea respectivă;
13. Verifică existența anunțului de începere a lucrărilor la emitentul autorizației și la I.S.C.;
14. Verifică existența panoului de identificare a investiției, dacă acesta corespunde prevederilor legale și dacă este amplasat la loc vizibil;
15. Verifică planul de acțiuni pentru implementarea măsurilor de reducere a impactului negativ asupra mediului, întocmit pe baza documentelor contractului, cerințelor Acordului de Mediu precum și monitorizarea implementării acestor măsuri;

16. Verifică propunerile Antreprenorului privind planul de management al traficului;

17. Verifică organizarea de șantier, accesul la și din șantier să fie amenajate în așa fel

 încât să nu distrugă mediul înconjurător;

18. Verifică programul de lucru al șantierului inclusiv existența aprobărilor necesare pentru programul de lucru prelungit sau pe timp de noapte (acolo unde este cazul) în scopul asigurării confortului riveranilor;

**17.4. În perioada de execuţie a lucrărilor:**

1. Urmărește realizarea construcției în conformitate cu prevederile autorizației de construire, ale proiectelor, caietelor de sarcini și ale reglementărilor tehnice în vigoare;
2. Verifică existența documentelor de certificare a calității produselor pentru construcții, respectiv corespondența calității acestora cu prevederile cuprinse în proiecte;
3. Interzice utilizarea produselor pentru construcții fără certificate de conformitate, declarații de conformitate sau agrement tehnic;
4. Interzice utilizarea de procedee și echipamente noi, neagrementate tehnic sau cu agremente tehnice la care avizul tehnic a expirat;
5. Verifică respectarea tehnologiilor de execuție, aplicarea corectă a acestora în vederea asigurării nivelului calitativ prevăzut în documentația tehnică și în reglementările tehnice;
6. Verifică respectarea "Planului calității", a procedurilor și instrucțiunilor tehnice pentru lucrarea respectivă;
7. Interzice executarea de lucrări de către personal necalificat;
8. Participă la verificarea lucrărilor ajunse în faze determinante;
9. Efectuează verificările prevăzute în reglementările tehnice, semnează și ștampilează documentele întocmite ca urmare a verificărilor, respectiv procese-verbale în faze determinante, procese-verbale de recepție calitativă a lucrărilor ce devin ascunse etc.;
10. Asistă la prelevarea de probe de la locul de punere în operă;
11. Transmite către proiectant, prin intermediul investitorului, sesizările proprii sau ale participanților la realizarea construcției privind neconformitățile constatate pe parcursul execuției;
12. Informează operativ Autoritatea Contractantă privind deficiențele calitative constatate, în vederea dispunerii de măsuri și, după caz, propun oprirea lucrărilor
13. Urmărește respectarea de către executant a dispozițiilor și/sau a măsurilor dispuse de proiectant/de organele abilitate;
14. Verifică, în calitate de reprezentant al Autorității Contractante, respectarea prevederilor legale în cazul schimbării soluțiilor tehnice pe parcursul execuției lucrărilor;
15. Anunță I.S.C. privind oprirea/sistarea executării lucrărilor de către investitor/autoritatea contractantă pentru o perioadă mai mare de timp, exceptând perioada de timp friguros, și verifică punerea în siguranță a construcției, conform proiectului;
16. Anunță I.S.C. privind reluarea lucrărilor la investițiile la care a fost oprită/sistată executarea lucrărilor de către investitor/autoritatea contractantă pentru o perioadă mai mare de timp, exceptând perioada de timp friguros;
17. Preia documentele de la Constructor și Proiectant și completează Cartea tehnică a construcției cu toate documentele prevăzute de reglementările legale;
18. Urmărește dezafectarea lucrărilor de organizare de șantier și preda terenul deținătorului acestuia;
19. Monitorizează evoluția lucrărilor în comparație cu Graficul de execuție a Constructorului pentru a lua măsuri de remediere în cazul în care apar stagnări, încetiniri sau alte impasuri;
20. Verifică, acceptă sau respinge Graficul general de realizare a investiției (grafic fizic și valoric), inclusiv existenţa fizică a resurselor necesare îndeplinirii activităților, cu acordul scris al Beneficiarului;
21. Verifică ritmul execuţiei Lucrărilor ;
22. Înregistrează zilnic evenimentele de pe șantier și instrucțiunile date Constructorului în jurnalul de șantier. Înregistrările trebuie să fie făcute în baza activităților Constructorului, incluzând echipamentul, forța de muncă pe șantier, utilajele precum și toate informațiile relevante privind factorii care ar afecta progresul - vremea, defectarea echipamentului, etc.; Jurnalele de șantier se transmit săptămânal beneficiarului în format electronic;
23. Prestatorul va aduce la cunoștința Autorității Contractante obligația de a vira către Inspectoratul de Stat în Construcții cotele impuse de Legea nr. 177/2015 pentru modificarea și completarea Legii nr. 10/1995 privind calitatea în construcții.
24. Prestatorul este pe deplin responsabil economic, financiar (de corectitudinea situațiilor de plată în vederea confirmării pentru plata a acestora, în raport cu oferta antreprenorului lucrării) și tehnic pentru execuţia serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
25. Măsoară cantităţile de lucrări real executate şi le evaluează în conformitate cu prevederile Contractului,
26. Emite Certificate de Plată în conformitate cu prevederile Contractului
27. Analizeaza, verifică, admite sau respinge Revendicarile Antreprenorului și ale Beneficiarului
28. Îndeplinește si alte sarcini stabilite de prezentul contract și de caietul de sarcini, si cele stabilite în sarcina sa de prevederile legale în vigoare și care nu au fost enumerate in cele de mai sus.

**17.5. La recepţia lucrărilor:**

1. Asigură secretariatul comisiei de recepţie la terminarea lucrărilor şi întocmesc actele de recepţie;

2.Urmăreste soluţionarea obiecţiilor cuprinse în anexele la procesul-verbal de recepţie la terminarea lucrărilor şi îndeplinirea recomandărilor comisiei de recepţie;

3. Preda către investitor actele de recepţie şi cartea tehnică a construcţiei după efectuarea recepţiei finale.

**17.6. În perioada de garanție a lucrărilor:**

1. Urmărește rezolvarea problemelor constatate de Comisia de recepție, inclusiv rezolvarea remedierilor conform art. 17 din Hotărârea nr**.** 343 din 18 mai 2017;
2. Urmăreste comportarea lucrărilor executate și aflate în perioada de garanție
3. Supervizorul va transmite Antreprenorului, trimestrial o notificare cu privire la defecțiunile care au apărut în perioada de garanție a lucrărilor executate și pe care, conform contractului de lucrări și a legislației în vigoare, Antreprenorul trebuie să le remedieze pe cheltuiala sa și va stabili măsurile care se impun pentru remediere cât și termenul până la care trebuie efectuate;
4. Supervizorul va prezenta Autorității Contractante, un raport trimestrial cu problemele apărute în perioada de garanție, notificările făcute Antreprenorului, măsurile luate și termenele la care au fost remediate defecțiunile; pe baza acestor rapoarte se va restitui garanția de bună execuție la recepția finală;
5. Îndeplinește si alte sarcini stabilite de prezentul contract, de caietul de sarcini si cele stabilite în sarcina sa de prevederile legale în vigoare și care nu au fost enumerate in cele de mai sus cu privire la remedierea defecțiunilor/neconformităților constatate de către Comisie la recepție la terminarea lucrărilor.

**17.7. La recepția finală a lucrărilor:**

1. Asigura secretariatul Comisiei de recepție și întocmeste Procesul verbal de recepție finală a lucrărilor;
2. Predă investitorului actele de recepție și alte documente relevante din perioada postexecutie;
3. Asistă Beneficiarul în cadrul procedurii de Recepţie la Terminarea Lucrărilor şi de Recepţie Finală,
4. Îndeplinește si alte sarcini stabilite de prezentul contract, de caietul de sarcini si cele stabilite în sarcina sa de prevederile legale în vigoare și care nu au fost enumerate in cele de mai sus cu privire larecepția finală a lucrărilor.

**18. Începere, finalizare, întârzieri, sistare**

18.1 (1) Prestatorul are obligaţia de a începe prestarea serviciilor în conformitate cu art. 7.1.

 (2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

 a) prelungirea perioadei de prestare a serviciului; şi

 b) totalul cheltuielilor aferente, dacă este cazul, care se vor adăuga la preţul contractului.

18.2. (1) Serviciile prestate în baza prezentului contract trebuie să respecte termenele stipulate în Caietul de sarcini și Contractul de execuție a lucrărilor. Modificarea putându-se realiza numai cu acordul părţilor, prin act adiţional.

18.3. În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

18.4. Contractul nu va fi considerat terminat pâna la data încheierii procesului-verbal de recepţie finală la terminarea lucrărilor executate în baza proiectului care face obiectul acestui contract de servicii.

18.5. În cazul în care pe parcursul prestării serviciilor apar situații neprevăzute achizitorul poate uza de prevederile art. 221 din legea 98/ 2016.

**19. AJUSTAREA PREŢULUI CONTRACTULUI**

19.1. Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.

19.2. Prețurile sunt fixe și nu fac obiectul unei revizuiri într-un interval de 24 luni de la semnarea acestuia.

19.3. Modul de ajustare a prețului contractului în conformitate cu **prevederile HG 395/2016 este:**

Pentru actualizarea preţului, în cazul în care pe piaţă au apărut anumite condiţii în urma cărora s-a constatat creșterea/diminuarea indicilor de preţ **pentru elemente constitutive** ale ofertei, se vor utiliza datele comunicate de Institutul Naţional de Statistică din România**.** **În acest sens se va utiliza următoarea formulă de calcul:**

**Sn =S0 \* IPC Servicii/100**

**Unde :**

**Sn** = valoarea actualizata (ajustata) a serviciilor aferente contractului de servicii (dupa primele 24 luni de la semnarea contractului)

**S0** = valoarea serviciilor calculata la preturile din oferta financiara depusa, anexa la contract

**IPC** **servicii** = indicele preturilor de consum pentru servicii, aferent perioadei intre data incheierii contractului de servicii si data actualizarii contractului.

Ajustarea pretului se va face dupa 24 de luni de la semnarea contractului de servicii. Preturile ajustate sunt valabile pe toata durata contractului.

**20. SUBCONTRACTANŢI**

20.1. Prestatorul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.activităţile ce revin acestora, precum şi sumele aferente prestaţiilor, sunt cuprinse în contractul de achiziţie publică.

20.2. Dispoziţiile prevăzute la alin.20.1 nu diminuează răspunderea prestatorului în ceea ce priveşte modul de îndeplinire a contractului de achiziţie publică.

20.3.(1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

 (2) Lista subcontractanţilor cuprinzând datele de recunoaştere a acestora, precum şi contractele încheiate cu aceştia se constituie în anexe la contract.

20.4 (1) Prestatorul este pe deplin răspunzător fata de achizitor de modul în care îndeplineşte contractul, precum și de modul în care subcontractanții săi îndeplinesc contractul/părțile din contract atribuite.

 (2) Subcontractantul este pe deplin răspunzător fata de executant de modul în care îndeplineşte partea sa din contract.

 (3) Prestatorul are dreptul de a pretinde daune-interese subcontractanților, dacă aceştia nu îndeplinesc partea lor din contract.

20.5. Prestatorul poate schimba oricare subcontractant numai dacă acesta nu a îndeplinit partea sa din contract. Schimbarea subcontractantului de către Prestator nu modifică valoarea aferentă activităţilor subcontractate, care va fi cel mult egală cu valoarea declarată în cadrul ofertei ca fiind subcontractată si se va face doar cu acordul prealabil al achizitorului.

20.6. Noii Subcontractanți au obligaţia de a prezenta o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către contractant la ofertă, aferentă activităţii supuse subcontractării.

20.7. Contractele de subcontractare şi declaraţiile vor fi prezentate cu cel puţin 15 zile înainte de momentul începerii prestării serviciilor de către noii subcontractanţi.

20.8. Noii subcontractanţi au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.

20.9. În cazul înlocuirii, pe parcursul prestării serviciilor, a unor persoane din echipa propusă inițial de supervizor, acestea vor fi supuse aprobării Autorității Contractante in conformitate cu art 162 din H.G. nr. 395/2016 .

**21. Cesiunea**

21.1. Cesiunea obligaţiilor părţilor este interzisă.

21.2. Prestatorul poate cesiona creanţele născute din Contract numai cu acordul expres al Achizitorului; în lipsa acordului, cesiunea nu îi este opozabilă Achizitorului, prin urmare nu produce efecte.

21.3. Cesiunea creanţelor născute din contract nu va exonera Prestatorul de nicio responsabilitate privind obligaţiile şi răspunderile asumate prin contract.

**22. Forţa majoră**

22.1. Forţa majoră este constatată de o autoritate competentă.

22.2. Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

22.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

22.5. Dacă forţa majoră acţionează sau se estimează ca va acţiona o perioadă mai mare de 3 luni, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

**23. Soluţionarea litigiilor**

23.1. Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

23.2. Dacă, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti din România.

**24. Încetarea şi rezilierea contractului**

24.1. Prezentul contract va înceta de drept dacă contractul de lucrări aferent realizării investiţiei nu se va perfecta.

24.2. Încetarea prezentului contract în condiţiile art. 20.1. nu va produce niciun fel de efecte asupra altor drepturi ale achizitorului şi prestatorului dobândite în baza prezentului contract.

24.3. Suplimentar faţă de cauzele de încetare definite mai sus, achizitorul poate rezilia contractul cu efecte depline după acordarea unui preaviz de 10 zile executantului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:

a) prestatorul îşi încalcă obligaţiile din prezentul Contract sau din dispoziţiile legale sau nu execută contractul în conformitate cu obligaţiile asumate conform prezentului Contract ori în conformitate cu prevederile legale aplicabile;;

b) Prestatorul nu se conformează în perioadă de timp specificată în notificarea emisă de către Achizitor, prin care i se solicită remedierea executării necorespunzătoare sau a executării obligațiilor din prezentul Contract si astfel prestatorul refuză sau omite să aducă la îndeplinire dispoziţiile emise de către achizitor sau de către reprezentantul său autorizat;

c) prestatorul cesionează contractul sau subcontractează fără a avea acordul scris al achizitorului;

d) prestatorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;

e) prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;

f) împotriva prestatorului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale CE;

g) are loc orice modificare organizaţională care implică o schimbare cu privire la personalitatea juridică, natura sau controlul prestatorului, cu excepţia situaţiei în care asemenea modificări sunt înregistrate într-un act adiţional la prezentul contract;

h) apariţia oricărei alte incapacităţi legale care să împiedice executarea contractului;

i) prestatoruldă sau se oferă să dea (direct sau indirect) unei persoane orice fel de mită, dar, favor, comision sau alte lucruri de valoare ca stimulent sau recompensă pentru:

- a acţiona sau a înceta să acţioneze în legătură cu contractul, sau

- a favoriza sau nu, a defavoriza sau un, oricare persoană care are legătură cu contractul,

- sau dacă oricare din membrii personalului prestatorului, agenţi sau subcontractanţi dau sau se oferă să dea (direct sau indirect), unei persoane, stimulente sau recompense, în modul descris în acest paragraf.

26.4. (1) În oricare din aceste evenimente sau circumstanţe, achizitorul, în termen de 10 zile de la data expedierii unei înştiinţări către prestator, va putea să rezilieze contractul şi să evacueze prestatorul de pe şantier.

 (2) În cazurile descrise la art. 20.3 lit. (e) și (i), achizitorul va putea, să rezilieze imediat contractul, cu notificarea anterioara a Prestatorului, fara necesitatea acordării preavizului.

 (3) Opţiunea achizitorului de a rezilia contractul nu va prejudicia nici un alt drept al său prevăzut în contract sau alt drept.

24.5 După reziliere, prestatorul va părăsi şantierul şi va preda reprezentatului achizitorului toate bunurile solicitate, toate documentele executantului.

24.6. Prestatorul va face toate eforturile pentru a respecta imediat orice instrucţiuni incluse în înştiinţare pentru protejarea vieţii sau proprietăţii sau pentru siguranţa lucrărilor.

24.7 După reziliere, achizitorul poate finaliza lucrările prin forţe proprii şi/sau cu alte entităţi. Achizitorul şi aceste entităţi vor putea folosi apoi bunurile, documentele prestatorului întocmite de acesta sau în numele acestuia.

24.8 Dacă achizitorul reziliază contractul, va fi îndreptăţit să recupereze de la prestator fără a renunţa la celelalte remedii la care este îndreptăţit în baza contractului, orice pierdere sau prejudiciu suferit până la un nivel egal cu valoarea contractului.

24.9 În orice situaţie în care achizitorul este îndreptăţit la despăgubiri, poate reţine aceste despăgubiri din orice sume datorate prestatorului sau poate executa garanţia de bună execuţie.

24.10 Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, autoritatea contractantă are dreptul de a denunţa unilateral un contract de achiziţie publică în perioada de valabilitate a acestuia în una dintre următoarele situaţii:

a) contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea 98/2016 privind achizițiile publice;

b) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

**25. CLAUZĂ STANDARD PRIVIND PROTECŢIA DATELOR PERSONALE**

25.1**.** Părţile trebuie să respecte normele si obligaţiile impuse de dispoziţiile în vigoare,

privind protecţia datelor cu caracter personal.

25.2**.** Părţile sunt conştiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană şi oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părţile confirmă respectarea deplină a următoarelor prevederi, inclusiv dar fără a se limita la:

 • capacitatea de a respecta drepturile persoanelor vizate privind ştergerea, corectarea sau transferul informaţiilor personale,

 • informarea în caz de breşă de date a tuturor destinatarilor relevanţi, într-un interval maxim de 72 ore şi, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenţia acestuia,

 • îndeplinirea tuturor îndatoririlor obligatorii privind documentarea conformării cu Regulamentul 679/2016.

 25.3 Părţile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării. Orice prelucrare suplimentară sau în alt scop face obiectul unui acord separat de prelucrare a datelor, încheiat între Părţi. De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

 25.4**.** Datele cu caracter personal schimbate între Părţi nu pot deveni accesibile sau comunicate unor terţe părţi neautorizate sau puse la dispoziţie spre utilizare într-un alt mod. Prin urmare, Părțile vor lua toate măsurile tehnice şi în special organizatorice necesare, în ceea ce priveşte obligaţiile asumate prin această clauză:

 • vor împiedica persoanele neautorizate să obţină acces la sistemele de prelucrarea datelor cu care sunt prelucrate sau utilizate datele cu caracter personal;

 • vor preveni utilizarea fără autorizaţie a sistemelor de prelucrare a datelor;

 • se vor asigura că persoanele care au dreptul să utilizeze un sistem de prelucrare a datelor au acces numai la datele la care au drept de acces şi că datele cu caracter personal nu pot fi citite, copiate, modificate sau eliminate fără autorizaţie în cursul prelucrării sau utilizării şi după stocare;

 • se vor asigura că datele cu caracter personal nu pot fi citite, copiate, modificate sau eliminate fără autorizaţie în timpul transmiterii electronice sau transportului şi că este posibil să verifice şi să stabilească către care organisme se doreşte să se efectueze transferul datelor cu caracter personal prin mijloace de transmitere a datelor;

 • se vor asigura că pot verifica şi stabili dacă şi de către cine au fost introduse, modificate sau eliminate datele cu caracter personal în/din sistemele de prelucrare a datelor;

 • se vor asigura că, în cazul unei acţiuni de prelucrare a datelor cu caracter personal, datele sunt prelucrate strict în conformitate cu prezentul contract încheiat între Părţi;

 • se vor asigura că datele cu caracter personal sunt protejate de distrugere sau pierdere accidentală;

 • se vor asigura că datele colectate în scopuri diferite pot fi prelucrate separat.

**26. CARACTERUL CONFIDENȚIAL AL CONTRACTULUI**

26.1. O parte contractanta nu are dreptul, fără acordul scris al celeilalte părţi:

a) de a face cunoscut clauzele contractuale, documentele sau orice prevedere a acestuia, angajaţilor săi sau ai unei terţe părţi, în afara acelor persoane direct implicate în îndeplinirea Contractului;

b) de a utiliza informaţiile şi documentele obţinute sau la care are acces în perioada de derulare a Contractului, în alt scop decât acela de a-şi îndeplini obligaţiile Contractuale.

26.2**.** În cazul în care nu se va respecta regimul de confidenţialitate asupra informaţiilor

şi documentelor, partea culpabilă va achita contravaloarea daunelor materiale provocate,

echivalent cu prejudiciul real produs celeilalte părţi.

26.3. Dezvăluirea oricărei informaţii faţă de persoanele implicate în îndeplinirea Contractului se va face confidenţial şi se va extinde numai asupra acelor informaţii necesare în vederea îndeplinirii Contractului.

26.4. O parte Contractantă va fi exonerată de răspunderea pentru dezvăluirea de informaţii referitoare la Contract dacă:

a) informaţia era cunoscută părţii Prestatoare înainte ca ea să fi fost primită de la cealaltă parte Contractantă; sau

b) informaţia a fost dezvăluită după ce a fost obţinut acordul scris al celeilalte părţi Prestatoare pentru asemenea dezvăluire; sau

c) partea Contractantă a fost obligată în mod legal să dezvăluie informaţia, sau se impune în vederea îndeplinirii operaţiunilor societăţii faţă de autorităţi, instituţii financiare sau terţi cu atribuţiuni în derularea Contractului.

26.5.Accesul persoanelor la informaţiile din Contract se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.

**27. LIMBA CARE GUVERNEAZĂ CONTRACTUL**

27.1 Limba care guvernează contractul este limba română.

**28. COMUNICĂRI**

28.1. (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

28.2 Comunicările între părţi se pot face şi prin telefon, telegramă, telex, fax sau e-mail.

**29. LEGEA APLICABILĂ CONTRACTULUI**

29.1. Contractul va fi interpretat conform legilor din România.

Părţile au înţeles să încheie azi …………............................ prezentul contract, în două exemplare originale, câte unul pentru fiecare parte contractantă.

|  |  |
| --- | --- |
| **ACHIZITOR** | **PRESTATOR,**  |